《闻司马张公萧公讣二首 其一》
明代·胡应麟

廿载甘棠爱，千秋大树名。断虹燕北路，斜日渭南营。

部曲清笳送，官僚素旐迎。东南天半壁，谁为筑长城。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。